Ռուսաստանից սիրով (վեպ)

«Ռուսաստանից սիրով» (), բրիտանացի լրտես Ջեյմս Բոնդի արկածների մասին պատմող Յան Ֆլեմինգի հինգերորդ վեպը։

Ծանոթացեք — Ջեյմս Բոնդ։ Անբասիր, հիանալի կրթված գեղեցիկ տղամարդ։ Բացարձակ անողոք և մահացու վտանգավոր։ Այս անգամ նրան սպասվում է պայքար շատ վտանգավոր հակառակորդի հետ՝ խորհրդային հետախուզության, ի դեմս հիանալի նախապատրաստված գերլրտեսի, որը գերազանցությամբ ավարտել է ՊԱԿ-ի դպրոցը։ Ճիշտ է, Գործակալ 007-ի վիճակը մի փոքր թեթևացնում է այն հանգամանքը, որ նրա մրցակիցը կանացի սեռի ներկայացուցիչ է։

Սյուժե (դիպաշար) 
Ելնելով նոր արտաքին քաղաքական դոկտրինայից, Խորհրդային Միությունը դարձել է ավելի քիչ ագրեսիվ և ավելի բաց երկխոսության համար, սակայն դա միայն տեսանելի կողմն է։ ՍՄԵՐՇ-ի ղեկավար գեներալ Գրուբոզաբոյչիկովը իր լավագույն մասնագետներ Կրոնշտեյնին և Ռոզա Կլեբին հանձնարարություն է տալիս մշակել սարսափեցման գործողություն, որի համաձայն բրիտանացի լավագույն գործակալ Ջեյմս Բոնդը պետք է վարկաբեկվի, իսկ այնուհետև՝ վերացվի։ Խայծի դերում պետք է հանդես գա ՊԱԿ-ի սերժանտ Տատյանա Ռոմանովան։ Տատյանան հանդիսանում է Ռոմանովների տան «ռուսական արքայադուստրը»։ Ռոզա Կլեբի շուրթերով հաստատվում է, որ խորհրդային բոլոր սպաները «նախկիններից են», որը չի համապատասխանում իրականությանը։ Իրականությանը չի համապատասխանում և հեղինակի կողմից «երկարեցված» ՍՄԵՐՇ-ի գործունեությունը՝ պատերազմից հետո, չնայած ինքը՝ Ֆլեմինգը, պնդում է իր նկարագրությունների ճշտությունը։

«Ռուսաստանից սիրով» հիշատակվում է խորհրդային միջազգայնագետ-թղթակից Եվգենի Կորշունովի «Քամելեոն գործողությունը» գրքում։ Այնտեղ Ֆլեմինգի վեպն անվանվում է որպես «հիմարության աստիճանի վայրի»։ Իր հերթին, գլխավոր հերոս Պյոտր Նիկոլաևիչ Կորշունովին, այլ կերպարները անվանում են «ռուսական Ջեյմս Բոնդ»։

Վեպի նույնանուն էկրանավորում (1963 թ.) 
Գիրքը էկրանավորվել է 1963 թ.՝ նույն անվանումով, «Ռուսաստանից սիրով»։ Դա դերասան Շոն Քոններիի մասնակցությամբ երկրորդ ֆիլմն էր, որում նա խաղում է Ջեյմս Բոնդի դերը և որը դերասանը համարում է Ջեյմս Բոնդի մասին իր ֆիլմերից լավագույնը։

Կերպարներ 
 Ջեյմս Բոնդ / Գործակալ 007 — գլխավոր հերոս
 Տատյանա Ռոմանովա — Բոնդի աղջիկը, ՊԱԿ-ի գործակալ
 Դարկո Քերիմ-բեյ — Բոնդի դաշնակիցը
 Ռոզա Կլեբ — գլխավոր չարագործուհի, ՊԱԿ-ի գործակալ
 Կարմիր Գրանտ — գլխավոր չարագործ, ՊԱԿ-ի գործակալ
 Գեներալ Գրուբոզաբոյչիկով — երկրորդական չարագործ, ՊԱԿ-ի գործակալ
 Էմ — Բոնդի ղեկավարը
 Կրիլենկու — երկրորդական չարագործ
 Վավրա — Բոնդի դաշնակիցը 
 Ռենե Մատիս — Բոնդի ընկերը
 Կրոնստին — երկրորդական չարագործ

Կապը կինոյի հետ 
Ինչպես Բոնդի մասին բոլոր վաղ ֆիլմերում, «Ռուսաստանից սիրով»-ը (1963 թ.) բավականաչափ ճշգրտորեն հետևում է սկզբնաղբյուրին։ Գլխավոր տարբերությունը հանդիսանում է նրանում, որ չարագործական ծրագիրը ՍՄԵՐՇ-ի փոխարեն պատկանում է ՍՊԵԿՏՐ-ին՝ Էռնստ Ստավրո Բլոֆելդի ղեկավարությամբ։ Բացի այդ, գրավչության հեշտության համար, ֆիլմում ավելացված են երկու էքշն դրվագներ՝ Բոնդի պայքարը ուղղաթիռի հետ և հետապնդումը մոտորանավակներով։ Ֆիլմի կերպարները համարյա նույնպիսին են, ինչպես նրանց նկարագրել է Ֆլեմինգը։ Ֆիլմում տեղ չի գտել միայն Բոնդի ֆրանսիացի պաշտոնակից Ռենե Մատիսը՝ «Կազինո Ռոյալ» գրքից և ՍՄԵՐՇ-ի ամբողջ գեներալական անձնակազմը։

Ֆիլմագրություն 
 «Ռուսաստանից սիրով» — 1963 թ. — Ջեյմս Բոնդին խաղում է Շոն Քոններին։

Աղբյուրներ 
Յան Ֆլեմինգի ստեղծագործությունները և առաջին հրատարակությունները

Գրքեր Ջեյմս Բոնդի մասին
Էկրանավորված բրիտանական վեպեր
Անգլերեն գրքեր
Անգլերեն գրականություն